Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/010 AT/Austria Tabak, Avstrija) /* COM/2013/0119 final */





OBRAZLOŽITVENI MEMORANDUM Točka 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] omogoča uporabo sredstev Evropskega sklada za prilagoditev globalizaciji (ESPG) na podlagi mehanizma prilagodljivosti do letne zgornje meje 500 milijonov EUR poleg ustreznih razdelkov finančnega okvira. Pravila o prispevkih iz ESPG so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[2]. Avstrija je 20. decembra 2011 vložila vlogo EGF/2011/010 AT/Austria Tabak za finančni prispevek iz ESPG zaradi odpuščanja presežnih delavcev v podjetju Austria Tabak GmbH in pri 14 dobaviteljih in proizvajalcih v poproizvodni fazi v Avstriji. Komisija je vlogo temeljito proučila in v skladu s členom 10 Uredbe (ES) št. 1927/2006 ugotovila, da so pogoji za finančni prispevek na podlagi te uredbe izpolnjeni. POVZETEK VLOGE IN ANALIZA Ključni podatki: || Referenčna št. ESPG || EGF/2011/010 Država članica || Avstrija Člen 2 || (c) – izredne okoliščine Glavno podjetje || Austria Tabak GmbH Dobavitelji in proizvajalci v poproizvodni fazi || 14 Referenčno obdobje || 20. 8. 2011 – 19. 12. 2011 Datum začetka izvajanja prilagojenih storitev || 15. 11. 2011 Datum vloge || 20. 12. 2011 Odpuščeni delavci v referenčnem obdobju || 320 Odpuščeni delavci pred referenčnim obdobjem in po njem || 0 Upravičeni odpuščeni delavci skupaj || 320 Pričakovano število odpuščenih delavcev, ki bodo sodelovali v ukrepih || 270 Izdatki za prilagojene storitve (v EUR) || 5 864 615 Izdatki za izvajanje ESPG[3] (v EUR) || 200 000 Izdatki za izvajanje ESPG (v %) || 3,3 Celotni proračun (v EUR) || 6 064 615 Prispevek ESPG (65 %) (v EUR) || 3 941 999 1. Vloga je bila pri Komisiji vložena 20. decembra 2011, z dodatnimi informacijami pa je bila dopolnjena do 9. oktobra 2012. 2. Vloga izpolnjuje pogoje za pridobitev pomoči iz ESPG iz člena 2(c) Uredbe (ES) št. 1927/2006 in je bila vložena v roku 10 tednov, kot je določeno v členu 5 navedene uredbe. Povezava med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije ali svetovne finančne in gospodarske krize 3. Do odpuščanja delavcev je privedlo zaprtje zadnjega proizvodnega obrata podjetja Austria Tabak v Hainburgu (Niederösterreich/Spodnja Avstrija). Na podlagi odločitve njenih lastnikov, podjetja Japan Tobacco International (JTI)[4], so to tovarno cigaret ukinjali po fazah od druge polovice leta 2011 do srede leta 2012. 4. Za vzpostavitev povezave med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije Avstrija trdi, da so proizvajalce cigaret in tobačnih izdelkov v EU (razvrščeno v oddelek 12 NACE Revizija 2[5]) zelo prizadele spremembe v svetovnih trgovinskih tokovih, zlasti znatno zmanjšanje tržnega deleža v EU in selitev proizvodnje v tretje države. Te spremembe v trgovinskih tokovih odražajo zmanjševanje porabe cigaret v industrijsko razvitih evropskih državah ter v ZDA in na Japonskem v zadnjem desetletju (predvsem zaradi ukrepov za nadzor tobaka in višanja obdavčitve). Avstrija svoje argumente podpira z navajanjem podatkov Svetovne zdravstvene organizacije[6] in publikacije The Tobacco Atlas Svetovne pljučne fundacije in Ameriškega združenja za boj proti raku[7]. Ti podatki kažejo znaten porast povpraševanja po tobačnih izdelkih v azijskih državah v vzponu in Rusiji[8], ki je pričakovan tudi v prihodnosti. Kitajska, Rusija in Indonezija skupaj predstavljajo tretjino kadilcev na svetu. Slika: Upad kajenja pri odraslih moških (v industrijsko razvitih državah): 1960–2010 Vir: http://www.tobaccoatlas.org 5. Kot odziv na ta potek dogodkov je podjetje Japan Tobacco International (JTI), podobno kot druge velike tobačne družbe, zmanjšalo število svojih proizvodnih obratov in proizvodnjo preselilo na trge v vzponu. Družba močno spodbuja globalizacijo svojih tobačnih poslov in postopoma širi svojo poslovno bazo, trenutno ima v lasti 28 proizvodnih obratov po vsem svetu[9]. Podjetje JTI je zmanjšalo število svojih blagovnih znamk cigaret na trgu na najbolj obetavne in prilagodilo proizvodne procese novi svetovni ureditvi, tako da lahko tovarnam sproti določajo obseg proizvodnje glede na njihove proste zmogljivosti. Razlaga nepredvidene narave navedenega odpuščanja delavcev 6. Avstrijski organi so pojasnili, da je bila napoved podjetja JTI maja 2011, da nameravajo zapreti obrat v Hainburgu in odpustiti vse delavce, presenečenje, saj so tovarno le nekaj let pred tem posodobili, potem ko je podjetje JTI leta 2007 prevzelo Austria Tabak od britanskega podjetja Gallaher group. Podjetje JTI je takrat načrtovalo preureditev podjetja v srednje veliko podjetje, ki ne bi proizvajalo le avstrijskih blagovnih znamk cigaret, pač pa v vedno večji meri tudi svetovno vodilne blagovne znamke, ki jih tržijo v tej multinacionalki[10]. Takrat in do leta 2010 je to veljalo za dolgoročno strategijo. Spodnja tabela prikazuje zaprtje štirih tovarn podjetja Austria Tabak od leta 2005 in posledično 827 odpuščenih delavcev, s čimer ponazarja reorganizacijo, ki sta jo izvedla prejšnji in sedanji lastnik, podjetje Gallaher group, Združeno kraljestvo (do leta 2007) in JTI[11]. Obrati podjetja Austria Tabak (4 + sedež) || Datum zaprtja obratov || Število odpuščenih delavcev || Opomba Schwaz (Tirolska) || konec leta 2005 || 110 || niso vključeni v vlogo Fürstenfeld (Štajerska) || konec leta 2005 || 48 2006: Gallaher Group (Združeno kraljestvo) posodobi preostala obrata podjetja Austria Tabak v Linzu (Zgornja Avstrija) in Hainburgu (Spodnja Avstrija) za večje količine cigaret. 2007: Japan Tobacco International (JTI) kupi podjetje Austria Tabak in ga prestrukturira. Linz (Zgornja Avstrija) || konec leta 2009 || 269 || niso vključeni v vlogo 2010: Količine, ki so bili doslej proizvedene v Linzu, so preusmerjene v Hainburg, ki zdaj proizvaja 40 % cigaret, ki jih potrošijo na avstrijskem trgu. 2010/2011: Philip Morris pridobiva tržni delež v Avstriji na račun avstrijskih blagovnih znamk. Hainburg (Spodnja Avstrija) || konec leta 2011 || 320 || Predmet vloge ESPG Sedež na Dunaju || 2011/2012 || 80 || niso vključeni v vlogo Avstrijske blagovne znamke cigaret in svetovno vodilne blagovne znamke zdaj proizvajajo v svetovni proizvodni verigi podjetja JTI (28 proizvodnih obratov po vsem svetu). Prikaz števila odpuščenih delavcev in skladnost z merili iz člena 2(c) 7. Avstrija je vlogo vložila na podlagi merila za pomoč iz člena 2(c) Uredbe (ES) št. 1927/2006. Navedena določba vlagateljem omogoča odstopanje od zahtev iz člena 2(a) in 2(b) na malih trgih dela ali v izrednih okoliščinah, kadar odpuščanje delavcev resno vpliva na zaposlovanje in lokalno gospodarstvo. V tem primeru mora vlagatelj navesti, katere so glavne zahteve za upravičenost, ki jih njegova vloga ne izpolnjuje, in glede katerih torej prosi za odstopanje. Avstrijski organi so navedli, da v svoji vlogi želijo odstopanje od člena 2(a), ki kot običajni prag določa vsaj 500 presežnih delavcev v obdobju štirih mesecev. 8. V vlogi je navedenih skupaj 320 presežnih delavcev v podjetju Austria Tabak GmbH, agenciji za posredovanje začasnih delavcev (Posavac) in pri še 13 dobaviteljih in proizvajalcih v poproizvodni fazi v štirimesečnem referenčnem obdobju od 20. avgusta 2011 do 19. decembra 2011. Od tega je bil podatek o 210 presežnih delavcih izračunan v skladu s prvo alineo, podatek o 110 presežnih delavcih pa v skladu z drugo alineo drugega odstavka člena 2 Uredbe (ES) št. 1927/2006. 9. Dodatnih 22 nekdanjih delavcev podjetja Avstrija Tabak je zapustilo trga dela, ker so se odločili za predčasno upokojitev (niso vključeni v to vlogo za pomoč iz ESPG). Dodatnih 80 delavcev naj bi izgubilo zaposlitev na sedežu podjetja Austria Tabak na Dunaju, ker pa bi do nekaterih od teh odpuščanj prišlo zunaj referenčnega obdobja, tudi teh 80 delavcev ni bilo vključenih v to vlogo za pomoč iz ESPG. 10. Avstrija utemeljuje zahtevo za podporo iz ESPG in uporabo merila izrednih okoliščin s posebnimi razmerami čezmejnega območja, kjer je prišlo do odpuščanja delavcev, ter resnim vplivom odpuščanj na lokalno in regionalno gospodarstvo ter trg dela. Občina Hainburg je eden najbolj vzhodnih krajev v Avstriji ob meji s Slovaško, nahaja pa se na strukturno šibkem območju Bruck an der Leitha[12]. Veliko delavcev iz Slovaške (in tudi Madžarske) se zaposli na avstrijski strani čezmejnega območja, kjer so ravni plač tam višje kot doma. Zato se nekdanji delavci podjetja Austria Tabak srečujejo z močno konkurenco drugih iskalcev zaposlitve. Podrobnosti o pričakovanem vplivu odpuščanja delavcev so navedene v nadaljevanju. 11. Po mnenju služb Komisije posebne razmere na območju, ki ga je prizadela izguba delovnih mest (avstrijsko okrožje ob meji s Slovaško), ter resen vpliv na lokalno in regionalno gospodarstvo in trg delovne sile, kot navajajo avstrijski organi, skupaj izpolnjujejo merilo izrednih okoliščin iz člena 2(c) Uredbe (ES) št. 1927/2006. Ker je bilo podjetje Avstrija Tabak drugi največji delodajalec na tem območju, s katerim je bilo povezanih veliko malih podjetij, so bile posledice zaprtja podjetja še posebej težke na lokalni ravni (okrožje Bruck an der Leitha). Opredelitev podjetij, ki odpuščajo, in delavcev, za katere je predvidena pomoč 12. Vloga se nanaša na 320 odpuščenih delavcev v naslednjih 15 podjetjih, od katerih je za 270 delavcev (84,4 %) predvidena pomoč: Podjetja in število odpuščenih delavcev Austria Tabak GmbH || 210 || Eybel || 1 Posavac ÖWD Simacek Nitschinger Rehberger Alimanovic Mabeko || 83 4 7 2 1 1 1 || Windisch Bau GmbH Kubena Bauschutz Nagelreiter Stuhl Otto || 2 1 1 4 1 1 Skupno število podjetij: 15 || Skupno število odpuščanj: 320 13. Razčlenitev za 270 delavcev, za katere je predvidena pomoč: Kategorija || Število || Odstotek Moški || 225 || 83,3 Ženske || 45 || 16,7 Državljani EU || 253 || 93,7 Državljani nečlanic EU || 17 || 6,3 Stari od 15 do 24 let || 47 || 17,4 Stari od 25 do 54 let || 199 || 73,7 Stari od 55 do 64 let || 24 || 8,9 Starejši od 64 let || 0 || 0,0 14. Med delavci, za katere je predvidena pomoč, ni takih z dolgotrajnimi zdravstvenimi težavami ali invalidnostjo. 15. Razčlenitev po poklicnih kategorijah: Kategorija || ISCO-08 || Število || Odstotek Uradniki za pisarniško poslovanje || 4 || 7 || 2,6 Delavci na področju storitev in prodaje || 5 || 7 || 2,6 Delavci na področju obrti in povezanih dejavnosti || 7 || 21 || 7,8 Upravljavci in sestavljavci naprav in strojev || 8 || 53 || 19,6 Poklici za preprosta dela || 9 || 182 || 67,4 16. Avstrija je v skladu s členom 7 Uredbe (ES) št. 1927/2006 potrdila, da je upoštevala politiko enakosti spolov ter politiko nediskriminacije ter da ju bo v različnih fazah izvajanja in pri dostopu do ESPG še naprej uporabljala. Opis zadevnega območja ter njegovih organov in zainteresiranih strani 17. Na ravni NUTS II odpuščanje delavcev zadeva deželo Niederösterreich (Spodnja Avstrija, AT12), eno od devetih avstrijskih zveznih dežel, na ravni NUTS III pa regijo Wiener Umland/Südteil (AT127), natančneje okrožje Bruck an der Leitha in občino Hainburg. 18. Glavne zainteresirane strani so deželna vlada Spodnje Avstrije (niederösterreichische Landesregierung), regionalni in lokalni javni zavod za zaposlovanje (Landesgeschäftsstelle Niederösterreich; Bezirksstelle Bruck/Leitha des Arbeitsmarktservice AMS), občina Hainburg ter socialni partnerji, in sicer delavska zbornica Spodnje Avstrije (Arbeiterkammer Niederösterreich, ki zastopa delavce), avstrijska gospodarska zbornica (Wirtschaftskammer Österreich, ki zastopa delodajalce) in sindikat delavcev v zasebnem sektorju ter sektorju tiska, novinarstva in papirja (GPA-djp, Gewerkschaft der Privatangestellten, Druck, Journalismus, Papier) ter Produktionsgewerkschaft PRO-GE, oba pod okriljem avstrijske zveze sindikatov (Österreichische Gewerkschaftsbund /ÖGB)[13]. Pričakovani vpliv odpuščanja delavcev na lokalno, regionalno ali državno zaposlenost 19. Avstrija trdi, da je zaprtje obrata podjetja Avstrija Tabak v Hainburgu resno vplivalo na lokalni in regionalni trg dela. Ker je bilo podjetje Avstrija Tabak drugi največji delodajalec na tem območju, s katerim je bilo povezanih veliko malih podjetij, je zaradi zaprtja obrata okrožje Bruck an der Leitha v še posebno težkem položaju. Septembra 2011 se je v primerjavi z istim mesecem predhodnega leta število prostih delovnih mest skoraj prepolovilo (– 47 %), medtem ko je bil v Spodnji Avstriji (raven NUTS II) in na nacionalni ravni ta upad veliko manjši (– 4 % oziroma – 7 %). 20. Avstrijski organi menijo, da je trg dela izpostavljen tudi na ravni NUTS III („Wiener Umland – Südteil“). Statistični podatki kažejo, da je imela ta regija že od leta 2006 do 2010 največje število brezposelnih med sedmimi regijami Spodnje Avstrije na ravni NUTS III[14]. Selitev na druga območja za odpuščene delavce zato ni enostavna, dejstvo, da so imeli mnogi od njih razmeroma slabo plačana delovna mesta, pa nov začetek še dodatno otežuje. 21. Na ravni NUTS II so deželo Spodnjo Avstrijo prizadela tudi druga množična odpuščanja, za katera so bile pri Komisiji vložene vloge za ESPG: 704 odpuščeni delavci v sektorju kovin leta 2009[15] in 1 274 odpuščenih delavcev v povezavi s sektorjem cestnega prometa leta 2010[16]. Usklajeni sveženj prilagojenih storitev, ki jih je treba financirati, in razčlenitev predvidenih stroškov zanj, vključno z njegovim dopolnjevanjem z ukrepi, financiranimi iz strukturnih skladov 22. Predlagane so naslednje vrste ukrepov, ki se vse med seboj dopolnjujejo in sestavljajo usklajeni sveženj prilagojenih storitev, katerih cilj je ponovna vključitev 270 delavcev, za katere je predvidena pomoč, na trg dela. Ukrepi bodo zagotovljeni za 210 nekdanjih delavcev podjetja Austria Tabak v okviru ustanove za delo podjetniške vrste (Unternehmensstiftung Austria Tabak), kakor je opredeljena v zvezni direktivi AMF/23-2011[17], ki je bila ustanovljena 1.12.2011 v okviru socialnega načrta, sklenjenega nekaj mesecev prej. Ukrepi za 60 nekdanjih delavcev dobaviteljev in proizvajalcev v poproizvodni fazi bodo organizirani zunaj ustanove za delo. 23. Organ, ki je odgovoren za izvajanje ukrepov v okviru ustanove za delo ter za usklajevanje z regionalnim zavodom za zaposlovanje (AMS, Arbeitsmarktservice) je waff Arbeitsintegrations GmbH z Dunaja, ukrepe za nekdanje delavce dobaviteljev in proizvajalcev v poproizvodni fazi pa izvaja FAB z Dunaja (www.fab.at). Obe organizaciji sta specializirani za podporo ponovni vključitvi v zaposlitev in trajnostni kvalifikaciji delavcev. Oba izvajalska organa v sodelovanju z lokalnimi zavodi za zaposlovanje ocenita pomen vsakega ukrepa za trg dela in spremljata razvoj vsakega posameznega delavca, s čimer zagotovita, da se načrti, dogovorjeni v začetnih fazah programa, uresničujejo. Waff in FAB nadzorujeta tudi skladnost ukrepov s pravili ustanove (Stiftungsordnung) in drugimi ustreznimi sklopi predpisov. V skladu s členom 18 zakona o zavarovanju za primer brezposelnosti (Arbeitslosenversicherungsgesetz, ALVG) in glede na prejšnji režim dela posameznika morajo delavci v programih sodelovati s polno časovno obveznostjo, vključno s časom za prakso. To se beleži s pomočjo rednih poročil in potrdil, ki potrjujejo udeležbo delavcev v ukrepih. – Informacije o ustanovi za delo in sprejem: Splošne informacije za 210 nekdanjih delavcev podjetja Austria Tabak GmbH, z možnostjo, da se prijavijo v ustanovo za delo. – Poklicno svetovanje: To je prva dejavnost po vključitvi delavca v ustanovo za delo ali program podpore, ki ga organizira FAB. Zanjo so v proračunu predvidena sredstva za vseh 270 delavcev, običajno pa traja šest tednov, v posebnih primerih z možnostjo podaljšanja za nekaj tednov. Vsebuje analizo poklicnega in osebnega potenciala vsakega delavca in opredelitev realističnega načrta poklicne poti, kar je podlaga za udeleženčeve nadaljnje dejavnosti. V času trajanja tega ukrepa se delavci lahko udeležijo kratkega pripravništva v kakšnem podjetju (spoznavno obdobje največ pet dni). Tisti, ki imajo potencial za ustanovitev lastnega podjetja, so napoteni na program zavoda za zaposlovanje za ustanovitev podjetja, ki se financira zunaj ESPG. – Individualno usposabljanje: Ta ukrep je načrtovan za 225 delavcev in lahko zajema vsakršno usposabljanje, ki ga je odobril javni zavod za zaposlovanje v svojem katalogu ukrepov in ki je potrebno ali koristno za izboljšanje možnosti za ponovno zaposlitev posameznika. Zavod za zaposlovanje lahko odobri druge tečaje na individualni osnovi, če so v skladu z delavčevo dogovorjeno poklicno potjo. Spodnja Avstrija namerava dokvalificirati ali prekvalificirati čim večje število delavcev, preden začnejo z iskanjem nove zaposlitve, da bi bili pripravljeni za prihodnje izzive zaposlovanja v regiji (npr. odziv na staranje prebivalstva, okolju prijaznejše in na znanju temelječe gospodarstvo itd.). Glede na njihovo stopnjo izobrazbe in usposobljenosti so delavcem na voljo različne možnosti. Nižje kvalificirani delavci lahko na primer opravljajo skrajšano vajeništvo (približno 50 % običajnega trajanja) in vzporedno s tem obiskujejo klasični tečaj. Tisti z višjim tehničnim znanjem in/ali izobrazbo se lahko vpišejo v višje tehnične in poklicne šole (berufsbildende höhere Schulen) po avstrijskem programu poklicnega izobraževanja in usposabljanja odraslih (zweiter Bildungsweg für Erwachsene). Preusposabljanje bo usmerjeno na razna področja, kot so zelena delovna mesta, zdravstvo in nega, informacijske tehnologije, znanost, turizem in druge storitve. Dela študija in poklicnega usposabljanja ne bo treba sofinancirati iz ESPG, ker se financira v okviru avstrijskega izobraževalnega sistema, (ki prejema mešano financiranje iz nacionalnih, regionalnih in lokalnih virov)[18]. V primerih, kadar odobreni program usposabljanja traja dlje od obdobja izvajanja ESPG, bo podaljšano financiranje zagotovila Avstrija. – Svetovanje in podpora med usposabljanjem: V času delavčevega usposabljanja in pridobivanja kvalifikacij delavce spremljajo poklicni svetovalci iz organizacij waff Arbeitsintegrations GmbH in FAB ter jim nudijo podporo, kadar je to potrebno. To sodelovanje med svetovalcem in delavcem zagotavlja uspešen zaključek izvedbe dogovorjenih načrtov poti. Za ta ukrep so bila v proračunu predvidena sredstva za 225 delavcev. – Pripravništvo v podjetjih med usposabljanjem: Pomemben vidik svežnja podpore je kombinacija teoretičnega in praktičnega učenja. Predvidene so tri različne vrste pripravništva z različnim trajanjem in jasno opredeljenimi pravicami in obveznostmi, o katerih je potreben dogovor z zavodom za zaposlovanje. Za ta ukrep so bila v proračunu predvidena sredstva za 85 delavcev. – Pomoč pri aktivnem iskanju zaposlitve: Gre za prilagojeno pomoč delavcem pri iskanju nove zaposlitve, ki vključuje tehnike priprave na zaposlitveni razgovor oziroma izbirne teste itd. Glede na profil in situacijo posameznega delavca se aktivno iskanje zaposlitve lahko začne takoj po poklicnem usmerjanju ali po koncu individualnega usposabljanja. Javni zavodi za zaposlovanje so obveščeni, ko delavec vstopi v fazo iskanja zaposlitve. Iskalci zaposlitve lahko en teden preizkušajo svoje bodoče delovno mesto. Običajno trajanje tega modula je omejeno na 14 tednov, lahko pa se podaljša za dodatnih 8 tednov za udeležence, starejše od 50 let, oziroma za dodatnih 14 tednov za osebe z zmanjšano delovno sposobnostjo. Za ta ukrep so bila v proračunu predvidena sredstva za 40 delavcev. – Usposabljanje na delovnem mestu: V izjemnih in jasno opredeljenih primerih se lahko teoretično usposabljanje izvaja skupaj s praktičnim usposabljanjem na delovnem mestu neposredno pri delodajalcu. Pravice in obveznosti podjetja in delavca so določene v pisnem sporazumu, ki ga mora odobriti javni zavod za zaposlovanje (AMS). Ta ukrep določa, da delavec dobi pogodbeno delo v podjetju bodisi neposredno po zaključku usposabljanja bodisi na dogovorjeni datum. Sredstva za to so bila v proračunu predvidena za 60 delavcev. – Intenzivna podpora za delavce, starejše od 50 let: Na voljo je celovit sklop ukrepov, prilagojenih posebnim potrebam in okoliščinam starejših delavcev, z namenom omogočiti njihovo ponovno vključevanje na trg dela, upoštevaje njihovo pravico do zaposlitve do upokojitvene starosti. Za ta ukrep so bila v proračunu predvidena sredstva za šest delavcev. – Nadomestilo za usposabljanje (ausbildungsbedingte Zuschussleistung/Stipendien)[19]: To nadomestilo se izplača vsem 210 nekdanjim delavcem podjetja Austria Tabak GmbH samo za čas njihove udeležbe v ukrepih usposabljanja v okviru ustanove za delo. Nadomestilo znaša 200 EUR na osebo in na mesec. Delavcu omogoča kritje potnih stroškov in stroškov učnega gradiva. To nadomestilo skupaj z dnevnicami ne sme presegati delavčeve osnove za izračun nadomestila za primer brezposelnosti. Izplačevanje nadomestila za primer brezposelnosti je ustavljeno v obdobju izplačevanja teh nadomestil za usposabljanje. – Dnevnice v času trajanja ukrepov usposabljanja in aktivnega iskanja zaposlitve (Schulungsarbeitslosengeld)[20]: Dnevnice so bile v proračunu predvidene za vseh 210 nekdanjih delavcev podjetja Austria Tabak GmbH samo za čas njihove udeležbe v ukrepih usposabljanja in dejavne ponovne vključitve v okviru ustanove za delo. Vsakemu odpuščenemu delavcu omogočajo, da v ukrepih resno sodeluje s polno časovno obveznostjo. Višina dnevnic je približno 1 000 EUR na osebo/mesec, v proračunu pa je bilo predvidenih 13 mesecev (povprečni podatki, saj so dejanski zneski odvisni od plače vsakega delavca pred odpustitvijo in od dolžine obdobja, v katerem vsak delavec ostane udeležen pri aktivnih ukrepih). Dnevnice skupaj z nadomestilom za usposabljanje ne smejo presegati delavčeve osnove za izračun nadomestila za primer brezposelnosti. Izplačevanje nadomestila za primer brezposelnosti je ustavljeno v obdobju izplačevanja teh dnevnic. – Dnevnice v času trajanja ukrepov usposabljanja in aktivnega iskanja zaposlitve ter dodatek za usposabljanje (Beihilfe zur Deckung des Lebensunterhaltes (DLU) und Qualifizierungsbonus)[21]: Dnevnice oziroma dodatek so bili v proračunu predvideni za 60 nekdanjih delavcev dobaviteljev oziroma proizvajalcev v poproizvodni fazi samo za čas njihove udeležbe v ukrepih usposabljanja in dejavne ponovne vključitve v okviru projekta ESPG (ob pomoči FAB). Vsakemu odpuščenemu delavcu omogočajo, da v ukrepih resno sodeluje s polno časovno obveznostjo. Delavci, ki so vključeni v ukrepe usposabljanja z daljšim trajanjem (več kot tri mesece najmanj 25 ur na teden) bodo prejeli tudi dodatek za usposabljanje (manj kot 10 EUR na dan). Višina dnevnic je približno 1 000 EUR na osebo/mesec, v proračunu pa je bilo predvidenih slabih 13 mesecev (povprečni podatki, saj so dejanski zneski odvisni od plače vsakega delavca pred odpustitvijo in od dolžine obdobja, v katerem vsak delavec ostane udeležen pri aktivnih ukrepih). Višina dnevnic ne sme presegati delavčeve osnove za izračun nadomestila za primer brezposelnosti. Izplačevanje nadomestila za primer brezposelnosti je ustavljeno v obdobju izplačevanja teh dnevnic. – Nadaljnja pomoč na novem delovnem mestu: Ta dejavnost je na voljo na željo posameznika in lahko traja do 26 tednov, izvaja pa se po nastopu delavca na novem delovnem mestu in njegovi odjavi iz ustanove za delo. Ta ukrep je prispevek k trajnosti odnosa med novozaposlenim in delodajalcem ter pomaga preprečevati izgubo delovnih mest. Sredstva za to so bila v proračunu predvidena za 37 delavcev. 24. Izdatki za izvajanje ESPG, vključeni v vlogo v skladu s členom 3 Uredbe (ES) št. 1927/2006, zajemajo pripravo, širjenje informacij in obveščanje javnosti ter nadzor in upravljanje ustanove za delo. Stroški upravljanja ustanove za delo se izračunajo na podlagi pavšala (75 000 EUR za obdobje izvajanja ESPG). Vsi partnerji, ki so vključeni v ukrepe, so zavezani k obveščanju o podpori ESPG. 25. Prilagojene storitve, ki so jih predstavili avstrijski organi, so aktivni ukrepi na trgu dela v okviru upravičenih ukrepov iz člena 3 Uredbe (ES) št. 1927/2006. Avstrijski organi ocenjujejo, da znašajo skupni stroški 6 064 615 EUR, pri čemer so izdatki za prilagojene storitve 5 864 615 EUR, izdatki za izvajanje ESPG pa 200 000 EUR (tj. 3,3 % celotnega zneska). Skupni zaprošeni prispevek iz ESPG je 3 941 999 EUR (65 % skupnih stroškov). Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (v EUR) || Skupni stroški (ESPG in nacionalno sofinanciranje) (v EUR) Prilagojene storitve (prvi odstavek člena 3 Uredbe (ES) št. 1927/2006) Informacije o ustanovi za delo in sprejem || 210 || 100 || 21 000 Poklicno svetovanje (Berufsorientierung) || 270 || 1 090 || 294 300 Individualno usposabljanje (Individuelle Qualifizierung) || 225 || 4 560 || 1 026 000 Svetovanje in podpora med usposabljanjem (Bildungsbegleitung) || 225 || 767 || 172 575 Pripravništvo v podjetjih med usposabljanjem (Praktika während der Qualifizierung) || 85 || 200 || 17 000 Pomoč pri aktivnem iskanju zaposlitve (Aktive Arbeitssuche) || 40 || 300 || 12 000 Usposabljanje na delovnem mestu (praktično usposabljanje pri novem delodajalcu skupaj z usposabljanjem v predavalnici) || 60 || 650 || 39 000 Intenzivna podpora za delavce, starejše od 50 let || 6 || 200 || 1 200 Nadomestilo za usposabljanje (ausbildungsbedingte Zuschussleistung/Stipendien) || 210 || 3 600 || 756 000 Dnevnice v času trajanja ukrepov usposabljanja in aktivnega iskanja zaposlitve (Schulungsarbeitslosengeld) || 210 || 13 000 || 2 730 000 Dnevnice v času trajanja ukrepov usposabljanja in aktivnega iskanja zaposlitve ter dodatek za usposabljanje (Beihilfe zur Deckung des Lebensunterhaltes (DLU) und Qualifizierungsbonus) || 60 || 13 000 || 780 000 Nadaljnja pomoč na novem delovnem mestu (Nachbetreuung) || 37 || 420 || 15 540 Vmesni seštevek prilagojenih storitev || || 5 864 615 Izdatki za izvajanje ESPG (tretji odstavek člena 3 Uredbe (ES) št. 1927/2006) Priprava || || 25 000 Upravljanje ustanove za delo || || 75 000 Informiranje in obveščanje || || 35 000 Nadzorne dejavnosti || || 65 000 Vmesni seštevek izdatkov za izvajanje ESPG || || 200 000 Skupni predvideni stroški || || 6 064 615 Prispevek iz ESPG (65 % skupnih stroškov) || || 3 941 999 26. Po trditvah Avstrije zgoraj opisani ukrepi dopolnjujejo ukrepe, financirane iz strukturnih skladov. Sedanji avstrijski operativni program ESS se v okviru cilja 2 osredotoča predvsem na dolgotrajno brezposelne (in v manjši meri na starejše delavce in ženske, ki se želijo vrniti na delo po daljši prekinitvi poklicne poti), cilj ESPG pa je delavcem pomagati takoj po odpuščanju. Ker je Avstrija vzpostavila postopke potrjevanja stroškov, da bi izključila kakršno koli tveganje dvojnega financiranja, med obema skladoma ni prekrivanja. Datum začetka ali predvidenega začetka izvajanja prilagojenih storitev za prizadete delavce 27. Avstrija je prilagojene storitve za prizadete delavce, vključene v usklajeni sveženj, predlagan za sofinanciranje iz ESPG, začela izvajati 15. novembra 2011. Ta datum je zato začetek obdobja upravičenosti za katero koli pomoč, ki bi se lahko dodelila iz ESPG. Postopki za posvetovanje s socialnimi partnerji 28. 11. avgusta 2011 so se predstavniki zaposlenih v podjetju Austria Tabak GmbH, Wirtschaftskammer Österreich (na strani delodajalca), Arbeiterkammer Niederösterreich (na strani delavcev) ter sindikata Produktionsgewerkschaft PRO-GE in GPA-djp dogovorili o socialnem načrtu za odpuščene delavce, ki vključuje načrte za vzpostavitev ustanove za delo, ki bo delavcem nudila ciljno usmerjeno pomoč pri iskanju novih delovnih mest. Sporazum socialnih partnerjev je bil pogoj za priznanje ustanove za delo podjetja Austria Tabak s strani avstrijskega zavoda za zaposlovanje (AMS). 29. Sodelovanje avstrijskih socialnih partnerjev je prostovoljna ureditev večinoma neformalne narave in ni zakonsko urejena[22]. Samo če se podjetja odločijo sodelovati v posebnih ukrepih politike trga dela, zanje veljajo zadevna pravila javnega zavoda za zaposlovanje (AMS). 30. Avstrijski organi so potrdili, da so bile zahteve nacionalne zakonodaje in zakonodaje EU o kolektivnem odpuščanju upoštevane. Informacije o ukrepih, ki so obvezni v skladu z nacionalno zakonodajo ali kolektivnimi pogodbami 31. Kar zadeva merila iz člena 6 Uredbe (ES) št. 1927/2006, so avstrijski organi v svoji vlogi: · potrdili, da finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja; · pokazali, da ukrepi pomenijo pomoč posameznim delavcem in se ne uporabljajo za prestrukturiranje podjetij ali sektorjev; · potrdili, da navedeni upravičeni ukrepi niso financirani iz drugih finančnih instrumentov EU. Sistemi upravljanja in nadzora 32. Avstrija je Komisijo obvestila, da bodo podjetje Japan Tobacco International (JTI) in javni zavodi za zaposlovanje Spodnje Avstrije (AMS) zagotovili 35 % nacionalnega sofinanciranja in da predhodno financirajo ukrepe. Prvo bo krilo 28 % nacionalnega sofinanciranja, slednji pa 72 % (približni podatki). 33. Avstrija je potrdila, da bo finančni prispevek upravljal isti organ, ki upravlja ESS: enota VI/INT/9 v okviru Zveznega ministrstva za delo, socialne zadeve in varstvo potrošnikov (Bundesministerium für Arbeit, Soziales und Konsumentenschutz, BMASK), ki bo delovala kot organ upravljanja in izvajalec plačil. Organ finančnega nadzora za ESPG ni isti kot za ESS: enota VI/S/5a v okviru BMASK bo zagotavljala to funkcijo za ESPG. 34. Usklajeni sveženj prilagojenih ukrepov izvaja ustanova Unternehmensstiftung Austria Tabak, ki jo upravlja waff Arbeitsintegrations GmbH z Dunaja v sodelovanju z FAB z Dunaja, nadzoruje pa javni zavod za zaposlovanje (AMS). Poleg tega BMASK pomaga izvajalec tehnične pomoči, ki bo deloval tudi kot nadzor na prvi stopnji. Vsi glavni dogovori in obveznosti so določeni v pisnih sporazumih. Financiranje 35. Na podlagi vloge Avstrije je predlagani prispevek iz ESPG za usklajeni sveženj prilagojenih storitev (vključno z izdatki za izvajanje ESPG) 3 941 999 EUR, kar je 65 % skupnih stroškov. Dodelitev sredstev iz Sklada, ki jo predlaga Komisija, temelji na informacijah, ki jih je predložila Avstrija. 36. Ob upoštevanju največjega možnega zneska finančnega prispevka iz ESPG v skladu s členom 10(1) Uredbe (ES) št. 1927/2006 in možnosti za prerazporeditev odobrenih sredstev Komisija predlaga uporabo sredstev ESPG v celotnem zgoraj navedenem znesku, ki se dodeli v okviru razdelka 1a finančnega okvira. 37. Po dodelitvi predlaganega zneska finančnega prispevka bo v skladu s členom 12(6) Uredbe (ES) št. 1927/2006 za dodelitve v zadnjih štirih mesecih leta ostalo na voljo več kot 25 % največjega letnega zneska, namenjenega ESPG. 38. Komisija s tem predlogom za uporabo sredstev ESPG začenja poenostavljeni postopek tristranskih pogovorov v skladu s točko 28 Medinstitucionalnega sporazuma z dne 17. maja 2006, da bi se doseglo soglasje obeh vej proračunskega organa glede potrebe po uporabi sredstev ESPG in glede potrebnega zneska. Komisija poziva prvo od obeh vej proračunskega organa, ki bo na ustrezni politični ravni dosegla soglasje o osnutku predloga za uporabo sredstev, da o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uraden tristranski sestanek. 39. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2013 v skladu s točko 28 Medinstitucionalnega sporazuma z dne 17. maja 2006. Vir odobritev plačil 40. Odobritve iz proračunske postavke ESPG se bodo uporabile za kritje zneska 3 941 999 EUR, potrebnega za to vlogo. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/010 AT/Austria Tabak, Avstrija) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[23], zlasti točke 28 Sporazuma, ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[24] in zlasti člena 12(3) Uredbe, ob upoštevanju predloga Evropske komisije[25], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Področje uporabe ESPG se je razširilo na vloge, vložene od 1. maja 2009 do 30. decembra 2011, da bi se vključila pomoč za delavce, ki so bili odpuščeni neposredno zaradi svetovne finančne in gospodarske krize. (3) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR. (4) Avstrija je vlogo za uporabo sredstev ESPG v zvezi z odpuščanjem delavcev v podjetju Austria Tabak GmbH in pri 14 dobaviteljih in proizvajalcih v poproizvodni fazi vložila 20. decembra 2011, do 9. oktobra 2012 pa jo je dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 3 941 999 EUR. (5) Zato bi bilo treba uporabiti sredstva iz ESPG, da se zagotovi finančni prispevek za vlogo, ki jo je vložila Avstrija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2013 se iz Evropskega sklada za prilagoditev globalizaciji (ESPG) uporabi vsota 3 941 999 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 406, 30.12.2006, str. 1. [3] V skladu s tretjim odstavkom člena 3 Uredbe (ES) št. 1927/2006. [4] JTI s sedežem v Ženevi, ki je del Japan Tobacco Inc., Japonska, je ena največjih tobačnih korporacij na svetu (v letu 2007: 10,8 % svetovnega trga), za China National Tobacco Corporation, ki je v lasti države (v letu 2007: 32 %,) Philip Morris International (v letu 2007: 18,7 %), in British American Tobacco (v letu 2007: 17,1 %). JTI trenutno posluje v 120 državah in zaposluje 25 000 ljudi. [5] Oddelek 12 NACE Revizija 2 vključuje dimne in brezdimne tobačne izdelke. Prvi vključujejo izdelane cigarete ter cigare, pipe in ročno zvite cigarete. Brezdimni tobačni izdelki vključujejo na primer tobak za njuhanje ali žvečenje. [6] http://www.who.int/tobacco/en/atlas5.pdf. [7] http://www.tobaccoatlas.org: četrta, posodobljena izdaja iz leta 2012. [8] Po podatkih Svetovne zdravstvene organizacije, podjetja Philip Morris in drugih virov je na Kitajskem med 320 in 350 milijonov kadilcev, kar predstavlja ogromen trg. V letu 2009 je bilo več kot 38 % svetovne porabe cigaret zabeležene na Kitajskem, na drugem mestu pa ji sledi Ruska federacija. Po podatkih je število kadilcev na prebivalca najvišje v Rusiji (približno 39 % prebivalstva Rusije, ki ima 143 milijonov prebivalcev) v primerjavi z 28 % prebivalstva Kitajske z 1,3 milijarde prebivalcev in 27 % prebivalstva ZDA s 314 milijoni prebivalcev. [9] http://www.jt.com/about/division/tobacco_global/index.html. [10] Avstrijski blagovni znamki cigaret sta na primer Meine Sorte ali Memphis. Svetovno vodilni blagovni znamki sta na primer Camel in Benson & Hedges. [11] Do leta 1995 je bilo podjetje Austria Tabak v državni lasti in je imelo v Avstriji monopol za proizvodnjo, dodelavo in razširjanje cigaret in drugih tobačnih izdelkov, kot so filtri. Leta 2001 ga je kupilo britansko podjetje Gallaher Group, to pa je vključno s podjetjem Austria Tabak leta 2007 prevzelo podjetje JTI. [12] To območje je del regije na ravni NUTS III „Wiener Umland – Südteil“; na jugu meji na edino avstrijsko regijo s „postopnim opuščanjem“ na ravni NUTS II, deželo Gradiščansko (glej zemljevid). [13] http://www.oegb.at/servlet/ContentServer?pagename=S06/Page/Index&n=S06_4. [14] Statistik Austria: Statistisches Jahrbuch 2012. [15] EGF/2010/007 AT/Steiermark-Niederösterreich, UL L 263, 7.10.2011. [16] EGF/2011/007 AT/Niederösterreich-Oberösterreich, UL L 317, 30.11.2011. [17] Avstrijske ustanove za delo so instrument aktivne politike trga dela v Avstriji, katerega namen je izboljšanje položaja iskalcev zaposlitve na trgu dela. Temeljijo na členu 18 zakona o zavarovanju za primer brezposelnosti (Arbeitslosenversicherungsgesetz) in izvedbenih direktivah zavoda za zaposlovanje (AMS). Najnovejša direktiva AMS je na voljo na: http://www.ams.at/_docs/001_ast_RILI.pdf. [18] www.abc.berufsbildendeschulen.at / http://www.kursfoerderung.at/index.php?id=3 http://erwachsenenbildung.at/themen/lebenslanges_lernen. [19] Na podlagi člena 18 zakona o zavarovanju za primer brezposelnosti (Arbeitslosenversicherungsgesetz, ALVG). [20] Na podlagi člena 18 zakona o zavarovanju za primer brezposelnosti (Arbeitslosenversicherungsgesetz, ALVG). [21] Beihilfe zur Deckung des Lebensunterhaltes (DLU) na podlagi člena 35 zakona o zavarovanju za primer brezposelnosti (Arbeitslosenversicherungsgesetz, ALVG) in zvezne direktive AMF/3-2012 http://www.ams.at/_docs/001_bemo_RILI.pdf. [22] Spletna stran ÖGB: http://www.sozialpartner.at/sozialpartner/Sozialpartnerschaft_mission_en.pdf. [23] UL C 139, 14.6.2006, str. 1. [24] UL L 406, 30.12.2006, str. 1. [25] UL C […], […], str. […].